=== Pattons problemer med humor, hans image, og pressen ===
I modsætning til [[Dwight D. Eisenhower]], som var populær blandt tropperne, til dels på grund af hans selvironiske humor, kunne Patton ikke lide vittigheder, som var rettet mod ham selv. Soldater i Stillehavet var ikke glade for, hvad der foregik på det europæiske kontinent og kunne ikke lide ham på grund af hans tilsyneladende ligegyldighed med sine troppers liv. Patton havde rent faktisk den største respekt for de mænd, som gjorde tjeneste under ham, men havde intet til overs for folk med "kamptræthed".<ref>"The Day of Battle" Rick Atkinson pp. 148 Atkinsons citation from "The Patton Story: He Slapped, He Raged, He Sobbed in Anger," ''Cincinnati Post'', Feb. 28, 1947, 26, from McCormick Research Center, First Division Museum, Cantigny, Ill.</ref> Karikaturtegneren [[Bill Mauldin]] gjorde flere gange grin med Patton i sine tegninger, hvilket fik Patton til at tilkalde Mauldin til sit hovedkvarter til en skideballe. På den anden side var han selv af og til i stand til at være vittig: "De to farligste våben, som tyskerne har, er vore egne pansrede halvbæltekøretøjer og jeeps. Halvbæltekøretøjerne, fordi drengene i dem vil udføre heroiske handlinger, fordi de tror, de sidder i en tank. Jeepen, fordi vi har så mange møgelendige chauffører." Under [[Ardenneroffensiven]], faldt hans berømte bemærkning om, at de allierede skulle "lade skiderikkerne (tyskerne) trænge helt frem til Paris, hvorefter vi afskærer dem og indfanger dem". Han foreslog også, at de tyske styrker skulle angribe i retning af briterne og skabe "endnu et [[Slaget ved Dunkerque|Dunkirk]]"
Historie Sport